Boa Vista

|  |  |
| --- | --- |
| Sijainti | 
5110 BarlaventoKap Verde |
| Saariryhmä | 
Barlavento |
| Sijaintipaikka | 
Kap VerdeView and modify data on Wikidata  |
| Vesialue | 
Atlantin valtameriView and modify data on Wikidata  |
| Korkeimmat kohdat | 
Monte Estância (en), 39 mView and modify data on Wikidata  |
| Pinta-ala | 
620 km² |

Väestö| Asukasluku | 
6 233 (2010) |
| Asutuskeskukset | 
Sal Rei |
| Kieli | 
portugali, Kap Verden kreolit |

Karttamuokkaa - muokkaa wikitekstiä - muokkaa WikidataaTietolaatikon dokumentaatioNäytä Wikidatasta tulevat arvot

Saaren sijainti Kap Verdellä.
**Boa Vista** tai **Ilha da Boavista** on itäisin Kap Verden saarista. Se on yksi pohjoisemman Barlaventon saariryhmän kuudesta pääsaaresta.

Maantiede
---------

Rocha Estáncia (354 m) ja Povoação Velhan kylä nähtynä lentokoneesta joulukuussa 2010.
Boa Vista on Kap Verden kolmanneksi suurin saari Santo Antãon ja Santiagon saarten jälkeen ja sen pinta-ala on 620 km². Saaren suurin pituus on 31 kilometriä pohjoisesta etelään. Lännestä itään saari on 29 kilometriä pitkä. Saaren etäisyys Afrikan mantereen länsirannikosta on 455 kilometriä.

Boa Vista on yksi tasaisimmista Kap Verden saarista. Saari koostuu sedimenttikivistä ja on profiililtaan litteä. Tasaista pinnanmuotoa rikkovat lähinnä vulkaaniset muodostumat Rabilissa ja Fundo das Figueirasissa. Korkein kohta on Monte Estância, jonka huippu Pico d’Estancia on 387 metriä merenpinnan tason yläpuolella. Saaren muita vuoria ovat muun muassa Santo António ja Monte Negro ("musta vuori").

Saarella on hiekkarantoja yhteensä 55 kilometrin pituudelta.

Boa Vistan suurin väestökeskittymä on Sal Rei.

Asutuksia:

|  |  |
| --- | --- |
| * Baforeira
* Cabeço dos Tarrafes
* Curral Velho
* Estância de Baixo
* Fundo das Figueiras
* Gata
* João Barreiro
 | * João Galego
* Norte
* Povoação Velha
* Rabil
* Sal Rei
* Santo Tirso
 |

Kasvillisuus
------------

Hylätyn Curral Velhon kylän raunioita.
Saaren tyypilliseen puustoon kuuluvat taatelipalmut (*Phoenix*), jotka muodostavat melko laajojakin keidasmaisia alueita. Saarella kasvaa myös muun muassa kookospalmuja ja pieniä apinanleipäpuita.

Saaren nimi
-----------

Näkymä Boa Vistan pohjoisosassa joulukuussa 2010. Abrolhal-vuori (289 m) keskellä kuvaa.
Aiemmin saaren nimi oli Ilha de S. Cristóvão. Joskus siitä puhuttiin myös nimillä Ilha das Dunas, viitaten saaren hiekkadyyneihin, tai Ilha da Morna. Saaren nykyisen nimen kerrotaan olevan lähtöisin muinoin Afrikan rannikon tuntumasta eksyneen laivan miehistöltä. Laivan ollessa keskellä myrskyä oli märssykorissa ollut merimies nähnyt saaren, jolloin tämä oli huutanut muulle miehistölle: "Boa vista!" (suomeksi jotakuinkin "Hyvä näkymä!"). Huudahdus erosi perinteisestä, sillä tavallisesti tilanteessa oli tapana huutaa: "Maata näkyvissä!" Tapauksesta lähtien saaren nimeksi on vakiintunut Boa Vista.

Henkilöitä
----------

* Aristides Pereira, Kap Verden ensimmäinen presidentti
* Germano Almeida, kapverdeläinen kirjailija

Lähteet
-------

1. 1 2 3 4 5  Boavista *Boavista*. Caboverde.com. Viitattu 26.12.2010. (englanniksi)
2. ↑  Barlavento Islands *Encyclopædia Britannica*. Viitattu 1.1.2010. (englanniksi)
3. 1 2 3 4  Island of Boa Vista *BoaVistaCV.com*. Viitattu 26.12.2010. (englanniksi)
4. 1 2 3  Nuno Augusto, tekstit: José Goulão: *Cabo Verde – Um mundo a descobrir / A world to discover*, s. 88. Boavista. Printer Portuguesa, 2009. ISBN 978-989-20-1744-0.

Aiheesta muualla
----------------

* Kuvia tai muita tiedostoja aiheesta **Boa Vista** Wikimedia Commonsissa

* Turism website, Boavista Official